Hiina horoskoobis väidetakse, et kõik kassiaastal sündinud inimesed omavad väiksemaid või suuremaid sensitiivseid võimeid, ent ma julgen oletada, et minust on need võimed küll kauge kaarega mööda läinud. Tihti, väga tihti lasen end  eksitada esimesest muljest, mis inimesed mulle jätavad ning mu instinktid veavad mind enamasti alt. Paar korda on unenäod mind hoiatanud või midagi viidanud, aga see on tõenäoliselt lihtsalt asjade ja olukordade hilisema tõlgendamise küsimus.